DĖL ŠILALĖS RAJONO SAVIVALDYBĖS DARBO APMOKĖJIMO SISTEMOS APRAŠO PATVIRTINIMO

2024 m. kovo 5 d. Nr. DĮV-111

Šilalė

Vadovaudamasis Lietuvos Respublikos vietos savivaldos įstatymo 33 straipsnio 3 dalies 7 punktu, 34 straipsnio 6 dalies 2 punktu, Lietuvos Respublikos valstybės tarnybos įstatymo 19 straipsnio 3 dalimi, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 5 straipsnio 5 dalimi, įgyvendindamas Lietuvos Respublikos Vyriausybės 2023 m. lapkričio 8 d. nutarimą Nr. 858 ,,Dėl valstybės ir savivaldybių institucijų ir įstaigų vertinimo kriterijų įverčių aprašo patvirtinimo“, Lietuvos Respublikos Vyriausybės 2023 m. lapkričio 8 d. nutarimu Nr. 857 ,,Dėl darbo apmokėjimo sistemos nustatymo rekomendacijų patvirtinimo“, atsižvelgdamas į Šilalės rajono savivaldybės administracijos darbo tarybos 2024 m. vasario 15 d. raštą Nr. DTS-1 ,,Dėl Šilalės rajono savivaldybės darbo tarybos apmokėjimo sistemos derinimo“:

1. T v i r t i n u Šilalės rajono savivaldybės darbo apmokėjimo sistemos aprašą (pridedama).
2. Į p a r e i g o j u:
   1. Danutę Ringienę, Šilalės rajono savivaldybės administracijos (toliau – Administracija) Veiklos administravimo skyriaus dokumentų tvarkytoją, per dokumentų valdymo sistemą ,,Kontora“ (toliau – DVS) su šiuo įsakymu supažindinti skyrių vedėjus, seniūnijų seniūnus ir darbuotojus, neįeinančius į struktūrinius padalinius;
   2. Vaivą Kriskutę, Administracijos Veiklos administravimo skyriaus priimamojo sekretorę, per DVS su šiuo įsakymu supažindinti mero politinio (asmeninio) pasitikėjimo valstybės tarnautojus;
   3. skyrių vedėjus ir seniūnijų seniūnus su šiuo įsakymu per DVS supažindinti pavaldžius darbuotojus, dirbančius pagal darbo sutartis, kurie turi prisijungimą prie DVS, kitus darbuotojus – pasirašytinai.
3. P r i p a ž į s t u netekusiu galios Šilalės rajono savivaldybės administracijos direktoriaus 2022 m. gegužės 19 d. įsakymą Nr. DĮV-405 ,,Dėl Šilalės rajono savivaldybės administracijos darbuotojų, dirbančių pagal darbo sutartis, darbo apmokėjimo sistemos aprašo patvirtinimo“.
4. N u r o d a u šį įsakymą paskelbti Šilalės rajono savivaldybės interneto svetainėje ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Andrius Jančauskas